35. schôdza NR SR - 15.deň - A. dopoludnia
Dátum: 2025-06-18
Poslanec: Spišiak, Jaroslav (PS)
Druh vystúpenia: Vystúpenie v rozprave

61. Ďalšia v poradí prihlásená pani poslankyňa Jurík. Nevidím ju v sále a už raz teda prepadla v poradí na vystúpenie, takže stráca možnosť vystúpiť. A nasleduje pán poslanec Spišiak. Nech sa páči. 62-2 Bez toho, že by informoval prokurátora, ktorý dozoroval tú vec, nikoho, sám od seba to stiahol, a tým pádom zmaril akékoľvek ďalšie právne možnosti zvrátiť ten nepriaznivý stav. Čiže súd jednoducho neprijal žalobu a páchateľ nebol odsúdený. Na základe tých všetkých dôkazov, ktoré som tu vymenoval. Čiže generálny prokurátor dokáže až zázraky, keď chce. Preto je dôležité pre určitú skupinu ľudí, aby bol taký, aký podľa nich má byť. Koľko mám ešte minút? Ešte poviem jeden príklad. Chceli sme rozložiť zločineckú organizáciu Takáčovci kvôli takému klasickému trestnému činu, ako je výpalníctvo, vydieranie. Klasickým spôsobom sa to dalo urobiť tak, že chytíme pri čine dvoch, ktorí prídu pre výpalné, zadržíme ich, obviníme ich, lenže v tom čase neexistoval pojem kajúcnik, takže keď nesvedčili, ani nemohli, jednoducho zvykli sa zadržať, obviniť, aj odsúdiť tí vyberači výpalného. Lenže vymyslel som princíp, že zmeníme zákon o SBS a presne popíšeme, ako sa vykonáva stráženie objektov fyzicky. Lebo dovtedy sa to robilo, že zločinecká skupina dala nálepku na dvere, že toto je strážené VK Trezor Security SK a hotovo. A nestrážili nič, len brali výpalné. Tak my sme do zákona napísali, že ak je zmluva o strážení fyzickom, tak musí tam fyzicky stáť ten strážnik. To bolo uzákonené. A kto to nerobí tak, tak spraví priestupok proti tomuto zákonu a sú určené sankcie, až vymazanie SBS z obchodného registra. Tak sme čakali a naozaj tí Takáčovci to robili takisto jak aj potom. Tak sme zaistili účtovníctvo, zistili sme všetkých zmluvných partnerov. Oni presvedčili všetkých tých svojich klientov, aby svedčili, že vybrali si ich preto, že boli na trhu najlacnejší. Získali sme znalecké posudky, ktoré potvrdili, že preto mohli byť najlacnejší, lebo to museli robiť v rozpore s tým zákonom o SBS, lebo ak by všade mali platiť strážnika čo len minimálnej mzde, tak by to jednoducho na úroveň toho výpalného ekonomicky nezvládli. Čiže porušili záväzné pravidlo hospodárskeho styku, získali tým neoprávnenú výhodu na trhu, a tým pádom spáchali trestný čin. Ako sa to volá? Zneužívanie hospodárskeho styku. No a preto sme ich obvinili za tento trestný čin. Nie za výpalné, ale za toto. Celé vedenie Takáčovcov, nie výpalníci, vedenie, že založili zločineckú skupinu, s cieľom páchať túto trestnú činnosť, zriadili si na to SBS, vyberali to výpalné v rozpore so záväzným pravidlom a všetky zisky vlastne pre ďalšie používanie bola legalizácia príjmov z trestnej činnosti. Jak vyšité. Dokonca o tomto som... a boli aj zadržaní, tri roky boli vo väzbe za tento, nechápali, že však my sme nikoho nesilili, oni školili tých poškodených, že povedzte, že sme boli najlacnejší, oni presne toto hovorili, žiadne násilie nebolo, nebili sme vás, nerozbíjali sme nič. No a už sme pripravili po dohode s dozorovou prokurátorkou krajskej prokuratúry v Bratislave, že podá obžalobu. Už bolo všetko napísané, nakladali sme spis na Aviu a vtedy nám zafaxovala, zatelefonovala, počkajte, čakám na pokyn generálneho prokurátora. Potom nám odfaxovala, že zruší obvinenie a zruší aj trestné stíhanie, lebo podľa generálneho prokurátora sa nestal žiadny skutok, ktorý by mohol byť považovaný za trestný čin. Preto, lebo že sa jedná o bežnú obchodnú aktivitu dvoch obchodných klientov, čiže žiadne porušenie záväzného pravidla v hospodárskom styku. Generálny prokurátor v deň, keď sme nakladali spis, že ideme žalovať mafiu v top zložení. Čiže mohol by som tu rozprávať tých príkladov oveľa viac, aj svoj vlastný, čo som zažil s generálnym prokurátorom, ale nebudem hovoriť o sebe. Stačí, keď poviem, že generálny prokurátor podľa nášho právneho poriadku má také kompetencie, že polícia môže byť vynulovaná sebelepšia, aj prokurátori sebelepší, lebo generálny prokurátor má také kompetencie, že všetci ostatní sú len v podstate jeho sekretárky, ktoré musia vykonávať jeho vôľu. Konkrétne ja som bol tiež raz obvinený, veľakrát som bol, ale v jednom prípade tiež to bolo fiktívne, len vtedy ešte existovala vojenská prokuratúra a hlavný vojenský prokurátor vlastne zrušil obvinenie proti mne. A generálny prokurátor mu telefonicky oznámil, že ma musí stíhať, že on ako generálny mu to prikazuje. Tak ten vojenský mu povedal, že keď mi to dáš písomne, tak to musím urobiť, ale takto ústne sa pod to nepodpíšem. Čiže ak by mu to dal písomne, tak by ma museli stíhať napriek tomu, že žiadne dôkazy konkrétne neexistovali. No dobre, tak skončím. Prajem vám dobrú chuť, tí, čo ste tu a skúsme, nie sú tu, pár vás tu je, nepodporiť tú rentu. Ani nie kvôli tomu, že tá renta pre tých prokurátorov, že by bola nejak extrémne, alebo ten výsluhový dôchodok, nežiadúci, lebo v podstate dávajú tie výsluhové a tie benefity pre policajtov, prokurátorov, aj sudcov sú ináč definované, ale slúžia na to, aby ten policajt sa mohol správať objektívne, čestne, spravodlivo, aby nepodľahol mámeniu nejakých síl, ktoré sa snažia ho skorumpovať alebo ovplyvniť akýmkoľvek spôsobom. Aj pri tých prokurátoroch, aj tá renta doživotná, aby si mohol dovoliť robiť slobodne. Ale nie po štyroch rokoch, kým ešte ani nedokázal celé svoje funkčné obdobie, že ako vlastne pôsobí v tejto funkcii. Po týchto štyroch rokoch je to evidentné pre všetkých, keďže sme tu nedostali žiadne iné vysvetlenie, čiste len kvôli tomu, aby bol motivovaný súčasný generálny prokurátor opustiť svoju funkciu predčasne ešte v čase, keď táto koalícia bude pri moci a aby si mohla ona sama zvoliť generálneho prokurátora, ktorý bude taký, akého oni chcú mať. To je celé, čo som chcel povedať.